أنا عندي 15 سنة وعايزه يكون عندي علم زي حضرتك والأستاذ الحسن لكن بزهق جدًا من الكتب ومجرد ما ببدأ فكتاب بحس إني هتخنق لو كملت قراءةممكن تنصحني وترشدني؟ سلمى
مين الأستاذ الحسن دا؟ ، ما أعرفش حد اسمه الحسن عنده علم :D سهل إن شاء الله ، هنشتغل بالبرامج مش بالكتب ولا الصفحات ، يعني ، نبدأ يوميًا بنصف ساعة فقط قراءة ، ونقسمهم كمان ، 10 دقايق ، في 10 دقايق ، في 10 دقايق ، وهكذا..  نقرأ فيهم كام صفحة بقا؟ ، مش مهم ، دلوقتي مش مهم ، إحنا بننمي عادة القراءة بس.  بعدين ، أسبوع اتنين من المواظبة ، نخليها ساعة ، ثم ساعة ونص ، وهكذا.. وبعدها بفترة هنبقى بنعرف نقرأ كويس جدًا.